cyanic-selkie/wikianc huggingface dataset:
Vnà
Dasper diversas sendas da viandar en la Val Sinestra, a Zuort, Samignun u Griosch èn oravant tut la baselgia refurmada ed il museum dal vitg degn d'ina visita. La baselgia è vegnida renovada dal 1963 al 1965 e danovamain il 2001. Il museum cuntegna passa 400 exponats dad artists e rimnaders.
Ladin dolomitan (sursilvan)
Il ladin dolomitan ni ladin standard ei la scartira standardisada dalla lingua ladina. El ladin dolomitan dat ei tschun tochen otg differents idioms. Quei ha gronds disavantatgs. El «LS» vegn scaffiu da plaids ord mintga idiom. Quei ei circa il medem sco il Rumantsch Grischun. Ellas Dolomitas ha il ladin la medema muntada sco tier ils Romontschs el Grischun il Rumantsch Grischun.
Pertgei drov'ei il Ladin Dolomitan?
Il ladin dolomitan duei gidar alla glieud dallas Dolomitas ch'ellas vegnan da communicar in cun l'auter. Aschia vegnan era ils pli complicai idioms capeivels. Entochen oz drovan mo paucas instituziuns sco p. ex. la Comunanza Ladina de Bulsan, la Uniun generala da Ladins dallas Dolomitas ni l'uniun da malsauns dad alcohol el Tirol dil sid il Ladin Dolomitan.
Val Puschlav
thumb|La Val Puschlav vers mezdi La Val Puschlav (talian Val Poschiavo, puschlavin Val Pus'ciaf, tudestg Puschlav) u il Puschlav è ina val en il sid dal Grischun. Ella furma ensemen cun la Val Calanca, la Val Mesauc (tal. Val Mesolcina), la Val Bregaglia e la vischnanca da Beiva (tal. Bivio) en Surses (tal. Val Sursette) il Grischun talian («valladas talianas»).
En il Puschlav discurr'ins dasper la lingua ufficiala taliana er l'uschenumnà puschlavin (pus'ciavin) ch'appartegna al bloc occidental da la lingua lumbarda.
Baselgia (Medel/Lucmagn)
Baselgia è la pli gronda fracziun dal vitg da Platta en la vischnanca da Medel/Lucmagn en il chantun Grischun. La fracziun giascha sin 1365 meters sur mar e consista ord set chasas ed intgins bajetgs d'economia. Enturn ils onns 1940 abitavan a Baselgia anc 50 persunas en set famiglias. Oz vegnan las chasas duvradas mo pli sco chasas da vacanzas.
Silvaplauna
Silvaplauna (tudes-ch: Silvaplana, talian: Silvaplana) es üna vschinauncha politica svizra i'l. Ella es situeda i'l circul d'Engiadin'Ota dal district Malögia. Silvaplauna as chatta traunter ils lejs da Silvaplauna e da Champfèr.
Morrens
Morrens è ina vischnanca svizra en il chantun Vad en il district Gros-de-Vaud.
Bochotnica
Bochotnica [] è in vitg e sedia da la vischnanca rurala da medem num en il sid-ost da la Pologna. El appartegna al circul da Puławy dal voivodat da Lublin e giascha al flum Vistula (pol. Wisła, tud. Weichsel).
Donat Cadruvi
Donat Cadruvi (* 19 da settember 1923 a Schluein; † 1 da mars 1998 a Glion) era in advocat, politicher e scribent romontsch.
Derivonza
Naschius sco fegl dil lennari Pieder Cadruvi e da Nesa Bergamin, scolasta da lavur manuala crescha el si a Schluein sco burgheis da Ruschein.
Suenter ina scolaziun da commerziant a Ragaz e cun frequentar scolas medias a Turitg ed a Cuera absolvescha Donat Cadruvi la matura silla secunda El pren si 1948 studis da giurisprudenza all’universitad da Friburg culs roms latterals litteratura taliana e franzosa e schurnalistica. Suenter sia promoziun 1952 daventa el actuar dalla dertgira cantunala avon ch’el arva 1955 in biro d’advocatura a Glion.
Donat Cadruvi marida Eugenia Sonder da Savognin. Siu sir Peder Sonder era medemamein giurist a Cuera.
Via politica
Per la partida cristiandemocrata (CVP) eis el vegnius elegius 1957-1965 e 1967-1971 el cussegl grond dil Cantun Grischun ed els onns 1963-1971 medemamein el cussegl naziunal per la CVP.
1975 ei Donat Cadruvi daventaus mistral da Glion per treis onns ed ei silsuenter daventaus cusseglier guvernativ ella regenza grischuna nua ch’el ha tgamunau 1979-1988 il departement da selva e construcziun.
Via litterara
Il stil da scriver Donat Cadruvi ei caracteristics per sia clamada. Il drama «La dertgira nauscha» ch’ei mai vegnius menaus si, ha el scret sebasond sin texts vegls ch'el ha duvrau sco fontauna. Duront siu temps all’universitad cumparan empremas publicaziuns litteraras els calenders populars. Ei suondan numerusas publicaziuns da raquintaziuns e novellas mo era litteratura dramatica.
Agamemnon
Agamemnon (Ἀγαμέμνων) d'eira ün rai da la mitologia greca. El d'eira rai da la cità Mizene (Mυκῆναι) sülla Peloponnes.
Mitus
Il bap dad Agamemnon d'eira Atreus, pervi da quai es Agamemnon suvent nomnà "Atrid", q.v.d. Figl dad Atreus. Sia duonna d'eira Clitemnestra (Κλυταιμνέστρα), seis frar il rai da Sparta, Menelaos. Sco descendent da Tantalos tuccava eir ad Agamemnon la schmaladicziun da Tantalos.
Menelaos d'eira maridà a la bella Helena. Cur cha quella füt manada davent da Paris da Troja, cumanzettan Agamemnon, Menelaos ed oters rais da la Grecia la guerra cunter Troja.
Davo la guerra, desch ons plü tard, tuornet Agamemnon a chasa. Klitemnestra füt gritta, perquai ch'el vaiva vuglü far mazzar ad Ifigenia e gnü marusadas cun praschuneras da guerra; el manaiva dafatta Cassandra a chasa. Clitemnestra e seis amader Egist mazzettan Agamemnon illa bognera.
Ils uffants dad Agamemnon e Clitemnestra d'eiran Ifigenia, Elektra, Chrysothemis ed Orestes.
Bös-ch da famiglia
Genealogia dad Agamemnon
Buna notg - in'amur
Buna notg - in'amur ei in'ovra da Flurin Spescha.
Resumaziun
En quella historia setracta ei dad in um ed ina dunna che sentaupan per la tiarza ga. Pli tard duront la historia setschentan els sper in lag. Els van suenter tier ella. e setschenten en letg, schegie che negin leva ei.
La fuorma cumplicada cun cuortas construcziuns che ein buc veramein "impurtontas" muossan si il chaos els tgaus dils dus. Els vulen atgnamein buc in l'auter ed seconsentreschan sin tut las autras caussas.
Vichipedia
La Vichipedia (era nunmnada Wikipedia) è in'enciclopedia libra che stat a disposiziun gratuitamain sin l'internet.
Rut Plouda
Rut Plouda-Stecher ei naschida ils 18 d’uost 1948 a Tarasp sco feglia d’in scolast. Ella ei la tiarza da quatter mattas. Suenter la scola frequenta Rut Plouda il seminari scolastic a Cuera. Lu ei ella scolasta a Savognin e suenter a Ftan. Leu emprenda ella d’enconuscher siu um futur e marida. Rut Plouda cala da dar scola e fa il pur ensemen cun siu um. Els han treis affons, duas mattas ed in mat ch’era impedius (trisomia 21).
Denton fan els buca pli il pur. Rut Plouda instruescha uras da romontsch.
Rut Plouda ha scret sia emprema poesia ella scola secundara. L’entschatta ha ella publicau ils texts sut in pseudonim perquei ch’ella leva restar nunenconuschenta ed ella veva buca la fidonza ch’ils texts seigien propi buns. Mo per ella era ei gia adina in siemi da vegnir scriptura. Rut Plouda scriva da tematicas che occupeschan ed interesseschan ella. Ella scriva adina aschia, che quel che legia anfla sia atgna fuorma el text ed aschia ch’el sto studegiar sez.
Resumaziun ed interpretaziun: La chapütscha
In bi gi da sulegl va ina matta giuvna ch'ei en speronza a spass. Ella chinetta sper via anfla ella ina capetscha verda che sudeva ad in impediu, co ella seragorda. La matta pren la capetscha si da via e tuorna a casa. Ver dus meins pli tard, cura ch'ella ha gia perturiu siu affon, vesa ella la capetscha avon ella sin meisa. Mo tuttenina entscheiva la capetscha a semover. La capetscha vul fugir digl affon che regorda ella fetg vid igl impediu. La dunna giuvna observa la capetscha ed pren ella si da plaun ed smeina ella immediat el sac da rumien. Silsuenter possa la dunna sin meisa ed entscheiva a bargir.
La capetscha ei en quella historia in segn, ni era simbol per la dunna. La dunna anflar la capetscha d'in impediu ed dus meins pli tard parturescha ella igl affon. Tier la confrontaziun denter la capetscha ed igl affon scappa la capetscha. La capetscha ei in segn che vegn daus alla dunna gia avon la naschientscha digl affon, che igl affon ei impedius.
Denton dat Rut Plouda a mintgin sez la pusseivladad da far patratgs ed interpretar, damai che la historia cala nunspitgadamein.
Giansauna senza moni
thumb|280px|Giansauna da Koch Giansauna senza moni è il num popular per las duas spezias giansauna da Koch (Gentiana acaulis) e giansauna da Clusius (Gentiana clusii). Quellas appartegnan al gener da las giansaunas (Gentiana) che tutga tar la famiglia Gentianacea.
Las duas plantas possedan caracteristicas fitg sumegliantas e vegnan savens scumbigliadas resp. tegnidas per ina spezia. I sa tracta da spezias che creschan en las muntognas europeicas, ma sut cundiziuns ecologicas divergentas (vicarissem). Omaduas spezias possedan ina suletta flur-brunsina vi d’in moni extrem curt, la quala dat en egl durant il temp da fluriziun. Sper bleras autras spezias da giansaunas èn er las flurs da questas duas spezias d’in blau pur che cumpara uschiglio darar en il reginavel da las flurs.
Quest artitgel da survista purtretescha curtamain las duas spezias cun preschentar lur atgnadads e lur tratgs cuminaivels e preschenta a la fin las caracteristicas generalas dal gener da las giansaunas.
Caracteristicas vegetativas
thumb|220px|L’intern da colur verd-uliva caracteristic La giansauna da Koch crescha sco planta ervusa perenna fitg bassa; ella cuntanscha ina creschientscha sur terra da fin a 10 cm. La feglia verda, ordinada a moda opposta, è unida en ina rosetta che sa chatta per terra. Il singul fegl è da furma ovala fin elliptica; la finiziun è mutta u levamain en piz. L’ur dal fegl è glisch.
Caracteristicas generativas
Il temp da fluriziun tanscha, tut tenor il lieu, dal matg fin l’avust. Sin in moni fitg curt sa chatta ina singula flur d’ina lunghezza da ca. 5 cm. La flur ermafrodita dispona d’in tschertgel da feglia dubel. Ils tschintg fegls dal chalesch èn creschids ensemen ad in bischen dal chalesch e furman ina brunsina da colur azura. A l’intern da quella sa chattan flatgs da colur verd-uliva.
Il dumber da cromosoms munta a 2n = 36.
Ecologia
Tar la giansauna da Koch sa tracti d’ina planta da rosettas perenna. La feglia da la planta, cun sias chavas inclinadas vers l’intern, servan a rimnar l’aua. Ragischs a la surfatscha da la terra gidan a tegnair la rosetta datiers dal terren.
La flur, cun sia coluraziun blaua che deriva d’antocians, è ina tipica ‹flur da tavauns›. Ils pizs dals fegls da la curuna sa laschan irritar cun als tutgar; ultra da quai sa serra l’entira flur en cas d’aura bletscha. Ils tschintg stamins furman in bischen (bavrola); ils fils da stamin èn colliads tras lamellas cun il bischen da la curuna da la flur. Tras quai sa furman tschintg access al nectar ch’è situà sin il fund dal nuf fructiv. Il bischen da la curuna posseda a l’intern flatgs d’in verd-uliva che dattan spezialmain en egl cur ch’il sulegl glischa tras. Sco impollinaders vegnan en dumonda tavauns e tgirallas. Er l’autoimpollinaziun è pussaivla. Il temp da fluriziun dura dal matg fin l’avust.
Tar ils fritgs sa tracti da capslas; quellas èn circumdadas dal bischen da la curuna che serva sco paravent. Suenter la fluriziun crescha il cost fitg ferm e maina ils fritgs vers l’exteriur. Ils fritgs vegnan pia manads davent dal vent. Il temp da madiraziun dal fritg dura da l’avust fin l’october.
Protecziun
Sco tut las autras spezias da giansaunas stat er la giansauna da Koch sut protecziun da la natira. Il diever da ladim (puschina, grascha e.a.), per augmentar la racolta da fain per exempel sin pastgiras da tschorf airi, fa er svanir tar questa spezias entiras populaziuns. L’effect nuschaivel sa mantegna sur plirs decennis.
Caracteristicas vegetativas
thumb|220px|Giansauna da Clusius La giansauna da Clusius è ina planta ervusa perenna che cuntanscha autezzas da 5 fin 15 centimeters. In moni è avant maun, ma quel è fitg curt. La feglia verda è ordinada en ina rosetta per terra. Il singul fegl ha ina lunghezza da fin a 5 cm ed è lad, en furma da lantschetta. Il piz dal fegl è giz, la pli gronda ladezza dal fegl sa chatta sutvart la mesadad.
Caracteristicas generativas
Il temp da fluriziun dura dal matg fin l’avust. Mintga planta posseda ina suletta flur. La flur ermafrodita ha ina simmetria radiala cun tschintg axas. Ils tschintg fegls dal chalesch èn creschids ensemen ad in lung bischen. Ils tschintg pizs dal chalesch èn per il pli in pau pli lungs che la mesa lunghezza dal bischen dal chalesch (entant che quels da la giansauna da Koch èn levamain pli curts che la mesa lunghezza dal bischen). La curuna d’ina lunghezza da fin a 5 centimeters è d’in blau intensiv ed ha a l’intern strivlas alventas ubain flatgs blau stgirs. Ils tschintg fegls da la curuna èn creschids ensemen en furma d’ina brunsina.
Alternativa sanestra
miniatura|Logo da la partida L'Alternativa sanestra (tudestg Alternative Linke (AL), franzos La Gauche (LG), talian La Sinistra (LS)) è ina partida politica svizra da sanestra. Els han lantschà l'iniziativa dal pievel per la dismessa da la taglia pauschala.
Giansauna senza moni
Ecologia
Tar la giansauna da Clusius sa tracti, sco er tar la giansauna da Koch, d’ina planta tar la quala ils organs d’envernada sa chattan a la surfatscha da la terra.
Croda la temperatura, sa serra la flur. En lez cas ed er en cas d’aura bletscha sa metta il moni savens cun la flur giu per terra.
Derasaziun
La giansauna da Clusius è derasada en las Alps, en las Prealps, en il Giura, en il Guaud Nair ed en las Carpatas. La planta crescha sin tschispet sitg magher u chaltschinus u er sin terrens da glera. Ella crescha dal fund da las vals muntagnardas fin en autezzas da 2800 meters sur mar.
Sistematica
La giansauna da Clusius è vegnida descritta l’emprima giada l’onn 1854 entras Eugène Pierre Perrier de la Bâthie ed André Songeon. I sa laschan distinguer las suandantas sutspezias :
Diever e muntada culturala
Tuttina sco la giansauna da Koch survegn ins er la giansauna da Clusius èn orticulturas spezialisadas en furma cultivada.
Las duas spezias cun lur flur extrem gronda en cumparegliaziun cun l’ulteriur corp da la flur e cun lur colur blaua glischanta – e la giansauna da Clusius en spezial – èn daventadas l’archetip da las giansaunas e da las flurs alpinas en general. La gronda part da las illustraziuns che mussan, senza specificaziun pli precisa, ina giansauna, mussan lur flur. Quai è er il cas tar etichettas da vinars e da medischina, schebain ch’i n’è mai cuntegnì là cumparts da giansaunas senza moni, mabain praticamain adina substanzas amaras or da parts da la planta sutterranas da spezias da giansaunas autas sco per exempel la giansauna melna (Gentiana lutea). La giansauna è er represchentada sin las munaidas d’euro austriacas, sin la bancnota d’in leu rumena e sin il tschincun svizzer.
Differenzas tranter las duas spezias da giansauna
thumb|220px|Prada cun giansaunas da Clusius Las duas giansaunas-brunsina cun monis fitg curts, la giansauna da Koch (Gentiana acaulis) e la giansauna da Clusius (Gentiana clusii) èn fitg sumegliantas. La giansauna da Koch sa differenziescha però da la giansauna da Clusius tras fegls da rosetta pli lads e pli loms, tras chavas muttas tranter ils fegls dal chalesch sco er tras tschintg flatgs verds en bucca da la flur-brunsina azura. Perquai che quests ultims mancan a la giansauna da Clusius, para quella d’in blau pli intensiv.
Las duas spezias cumparan en pli en territoris che na sa cuvran quasi betg: La giansauna da Clusius basegna terrens da chaltschina, la giansauna da Koch percunter crescha be sin terrens da silicat acidics. En tals cas nua che las duas spezias cumpletteschan ina l’autra sut cundiziuns ecologicas divergentas discurran ils botanichers da vicarissem.
Origin dals nums
Il gener Gentiana ha Carl von Linné descrit l’emprima giada il 1753 en ‹Species Plantarum›. Il num dal gener deriva dal grec ed è cumprovà dapi 50 fin 100 s.C. Tenor Dioscoroides e Plinius il Vegl stat quel en connex cun il retg illiric Genthios (180–168 a.C.) che duai avair enconuschì sco emprim l’effect curativ da spezias da giansaunas (probablamain da la giansauna melna, Gentiana lutea).
Il gener da las giansaunas en general
Las radund 300 fin 400 spezias da giansaunas che cumparan en tut il mund creschan surtut en las muntognas da la zona temprada da l’emisfera nord, ma er en las Andas. Intginas spezias vegnan duvradas per far vinars e gudagnar meds curativs. Singulas spezias dovran ins er sco plantas decorativas.
En l’Europa creschan en tut 35 spezias da giansaunas, surtut en las Alps. En l’Europa Centrala cumparan – sper la giansauna da Koch e la giansauna da Clusius preschentadas en quest artitgel – tranter auter las suandantas spezias : thumb|180px|Las parts da la giansauna da Koch
Colliaziuns
giansauna da Koch, sin infoflora.ch giansauna da Clusius, sin infoflora.ch
Corippo
Corippo (tessinais Curip o Corip) è ina vischnanca politica svizra en il chantun Tessin che appartegna al circul da la Verzasca en il district da Locarno. Cun ina deschina d'abitants è il vitg la pli pitschna vischnanca politica svizra tenor dumber d'abitants.
Geografia
Corippo sa chatta sin 558 m s.m., sin la riva sinestra dal flum Verzasca, al nord dal Lai da Vogorno en la Val Verzasca, 16 km al nord da la chapitala districtuala Locarno.
Las vischnancas cunfinantas da Corippo èn Avegno Gordevio, Lavertezzo, Mergoscia e Vogorno.
Colliaziuns
thumb|left|270px|La baselgia e la chasa cumünala da Corippo.
San Bernardin
San Bernardin (talian San Bernardino) è in lieu en il chantun Grischun en Svizra. El è situà en la part la pli auta da la Val Mesauc, fa part da la vischnanca da Mesocco ed è marcà dal turissem e da l'agricultura. Il lieu sa chatta al sid dal pass dal San Bernardin sin in'autezza da 1'600 m sper il portal meridiunal dal tunnel stradal dal San Bernardin sin l'autostrada A13 ch'è vegnì avert l'onn 1967. A San Bernardin vegn discurrì talian. Il lieu vegn traversà da la Moesa che nascha sur il vitg en la Val Vignun sper il Pizzo Uccello.
Vogorno
Vogorno è ina vischnanca politica svizra en il chantun Tessin che appartegna al circul Verzasca dal district Locarno.
Stampa
Stampa è ina vischnanca svizra en il en il district Malögia.
Bretigny-sur-Morrens
Bretigny-sur-Morrens è ina vischnanca svizra en il chantun Vad en il district Gros-de-Vaud.
Malapalud
Malapalud è ina vischnanca svizra en il chantun Vad en il district Gros-de-Vaud.
Rue
Rue è ina citad svizra en il chantun Friburg en il district Glâne.
Lavey-les-Bains
Lavey-les-Bains è in vitg che appartegna a la vischnanca da Lavey-Morcles en il chantun Vad en la Svizra. En il vitg sa chattan ins bogns termals. Il numer postal è 1892 ed il numer BFS è 5406002.
Mendrisio (district)
Il District da Mendrisio (talian Distretto di Mendrisio, era Mendrisiotto; ant. Landvogtei Mendris) è in district dal chantun Tessin.
Ballape Australian
Reglas
Il Ballape Australian è in Sport en che duas squadras da indesch giugadurs u giugaduras giogan ina encunter l'autra. Il sport chatta similitudas cun il Rugby ed il Ballape Gaelic.
Ucraina
thumb|200px|La bandiera da l'Ucraina thumb|200px| L'Ucraina è in pajais en l'Europa orientala cun 42 541 633 abitants (2016). Sia chapitala è Kiev.
Chapelle (Glâne)
Chapelle (Glâne) ( en Patua friburgais ) è ina vischnanca svizra en il chantun Friburg en il district Glâne.
St. Ursen
St. Ursen è ina vischnanca svizra en il chantun Friburg en il district Sense.
Segl
Segl (tudas-ch Sils im Engadin) es üna vschinauncha politica svizra i'l. Ella es situeda i'l circul d'Engiadin'Ota dal district Malögia. Segl as chatta traunter ils lejs da Segl e da Silvaplauna.
thumb|left|300px|Segl Baselgia: baselgia da San Lorenz
Froideville
Froideville è ina vischnanca svizra en il chantun Vad en il district Gros-de-Vaud.
Soglio
Soglio è ina vischnanca svizra en il en il district Malögia.
District da Raron Oriental
Il district da Raron Oriental è in district dal chantun Vallais.
Montet (Glâne)
Montet (Glâne) è ina vischnanca svizra en il chantun Friburg en il district Glâne.
Brione (Verzasca)
Brione è ina vischnanca politica svizra en il chantun Tessin che appartegna al circul Verzasca dal district Locarno.
Princi dal sulegl
Il princi dal sulegl è ina fabla da Toni Halter.
Resumaziun
En quella fabla ha il bab empermett sia figlia al princi dal sulegl. A in di e vegni il princi dal sulegl e ha prendi cun sia spusa senza dir insatge alla famiglia.S uenter in temp è alura vegni la mamma malsauna ed il davos giavisch da ella era da vesi anc ina giada sia figlia.Ils figls vulevan emplenir ad ella quel giavisch e en ids a tgertschar il princi dal sulegl.Suenter che il l'emprim figl ha chatta el ha il princi dal sulegl accepta quai sche el chatta insatge bun da magliar per sia nursa.El ha betg empleni quella missiun e ha stuir ir a chasa senza sia sora.Ils auters dus figls en er ids,e il terz il pli giuven ha lura savia emlenir quella missiun e ha savi ir a chasa cun sia sora.
Fontauna
Deplazes,Gion,Funtaunas,Istorgia da la litteratura rumantscha per scola e pievel,tom 1,Lia rumantscha,Cuira,1993,36-37.
Delémont (district)
Il District dal Delémont (franzos: District de Delémont; tudestg: Bezirk Delsberg) è in district dal chantun Giura.
Vouvry
Vouvry è ina vischnanca politica svizra che appartegna al district Monthey en la part francofona dal chantun Vallais.
Citad Ho Chi Minh
Divisiun administrativa da la citad
Citad Ho Chi Minh vegn spartì en 24 districts.
Col de la Croix (Vad)
Il Col de la Croix è in pass da muntogna da 1778 m.s.m. dal chantun Vad en la Svizra. Il pass maina da Bex en il Val dal Rodan ad Les Diablerets en Ormont Dessus.
Chanzun da la sontga Margriata
Ina da las chanzuns rum. las pli veglias ed interessantas, databla il pli baud vers la fin dal 15. tschientaner. La s. Margriata, martira legendara torturada e stgavazzada l'onn 275 ad Antiochia en Pisidia (oz ruinas ad Yalvaç en Turchia), n'è istoricamain betg cumprovabla. Ses cult è vegnì promovì da la claustra da Faveras en il 14. e 15. tschientaner. La «Canzun de Sontgia Margriatha» raquinta en 80 vers senza rima e da diversa lunghezza la legenda da l'Alp Cunclas che sa transfurma en in desert suenter che la dunschella M., ch'è stada 7 stads main 15 dis ad alp sco zezen, vestgida dad um, vegn scuverta sco dunna dal paster pitschen che tradescha il misteri al signun, malgrà pliras empermischuns carmalantas. Ballada alpestra d'origin pajaun, è la chanzun vegnida transfurmada pliras giadas durant ils tschientaners. En il cas da la figura feminina M. sa tracti evidentamain d'ina dunna selvadia da la cardientscha populara che regala fritgaivlezza, ma che sa vinditgescha era per esser vegnida tradida, ina diala colliada narrativamain cun la s. Margriata cristiana. L'interess da domaduas figuras miticas è il bainstar dals pasters e da la muaglia. Enturn la veglia melodia da la C., enconuschenta tras ina registraziun realisada cun Catarina Gartmann-Casanova a Pruastg il 1931, ha Gion Antoni Derungs cumponì sia «Sontga Margriata». La C. vala sco juvel da la litteratura orala rumantscha.
Bondo
Bondo (bregagliot Bond ; istoric: rumantsch, tudestg Bundth) è ina vischnanca politica svizra en il. Ella è situada en il circul Engiadin'Ota dal district Malögia.
L'emprim da schaner 2010 ha Bondo fusiunà cun Castasegna, Soglio, Stampa e Vicosoprano; ils lieus furman ussa la nova vischnanca da Bregaglia.
Acla
Acla è in vitg che tutga tar la vischnanca da Medel/Lucmagn en il. Acla giascha sin 1477 meters sur mar. Pervi dal privel da lavinas n'è Acla davent da l'onn 1975 betg pli abità durant l'entir onn. Las chasas ch'èn betg vegnidas destruidas lez onn da la lavina èn ussa chasas da vacanzas.
Geografia
Acla è l'ultim vitg en la Val Medel avant che cuntanscher il Pass dal Lucmagn. Il vitg sa chatta da vart sanestra dal Rein Miez. La via chantunala maina da l'autra vart sper il vitg ora.
Ord l'istorgia
Dal vitg dad Acla datti mo paucas infurmaziuns a scrit. Ord ils paucs documents ch'i dat che pertutgan la chaplutta dal vitg san ins concluder ch'il vitg existiva gia avant 1600. Acla era in vitg da purs. Mintga famiglia aveva in per paucs tiers gronds ni almain intginas chauras u nursas. Mintga zichel prà vegniva tratg a niz. Enturn l'onn 1850 stueva Acla avair blers abitants. Vischins pli vegls han raquintan ch'il vitg dumbravi 12 fin 13 famiglias cun circa 90 abitants. Da quai eran var 20 uffants da scola. Ins vuleva da quai temp schizunt fundar ina atgna chaplania. L'uvestgieu da Cuira n'haja però betg lubì quai. Persuenter hajan ils vischins dastgà disfar la chaplutta e bajegiar ina nova. La gronda part da la lavur è vegnida fatga en lavur cumina. Ils custs da la chaplutta nova han muntà a 970 francs.
Lavina
Ils 6 d'avrigl 1975 è la chaplutta ed il vitg vegnì destruids da lavinas. Trais persunas han pers la vita tar quella catastrofa. Ils abitants d'Acla han stuì bandunar lur vitg e sa chasar da nov a Fuorns, il vitg vischinant. L'atun 1977 han ils abitants pudì entrar en lur novas chasas a Fuorns ed il muvel en ina nova stalla communabla. Sulettamain duas chasas n'ha la lavina betg destruì. Duas autras chasas han ins puspè sanà. Ellas servan oz sco chasas da vacanzas. Era èsi vegnì bajegià ina nova chaplutta. La chaplutta da Son Giachen che la lavina ha destruì datava tenor vegls documents da l'onn 1850. Dapi l'onn 1979 paradescha en il medem lieu la nova chaplutta cun ina furma moderna. Sin il crest è ella bain vesaivla per mintgin che charrescha tras la val. Sin il mir da la chaplutta stat l'inscripziun «Pertgei temer, sepanzar? La via cun tei va il Christus Signur.»
Funtauna
Cudesch "Val Medel" da Clemens Pally e conauturs
Colliaziuns
Pagina da la vischnanca da Medel/Lucmagn
Handwörterbuch des Rätoromanischen
Il Handwörterbuch des Rätoromanischen, da Ruth Bernardi, Alexi Decurtins e Wolfgang Eichenhofer, ei in dicziunari cun en il scazi da plaids da tuts idioms, era cun Rumantsch Grischun. El cuntegn 10'000 artichels da plaids sin 1'500 paginas da duas spartas. Ei da treis volums (cudischs) d'il "Handwörterbuch des Rätoromanischen". I sa tracta d'in vocabulari per la retschertga interidiomatica ed el inditgescha era las derivanzas (etimologias) dals pleds.
ISBN 3-907495-57-8
Mar da l'Ost
thumb|right|250px|Charta dal Mar da l'Ost. thumb|right|250px| Mar da l'Ost La Mar da l'Ost (u Mar Baltica, dal latin Mare Balticum) è ina mar intern da l'Europa dal Nord. Sia surfatscha approximativa è 377,000 km².
Gryonne
Geografia
La Gryonne percurra il chantun svizzer dal Vad e las vischnancas politicas da Ollon e Gryon. Il flum nasche en il Signal de Culant sin il massiv dals Diablerets sin in'autezza tranter 1900 e 2600 m.s.m. Il flum percurra il Val de Gryonne durant 15 km e sbucca en il Rodan a Neyes, tranter Saint-Triphon e Bex sin in'autezza da 394 m.s.m.
Mar da l'Ost
Grondas citads sin la riva èn: Son Petersburg (Russia) 4,700,000 (cun in'agglomeraziun da 6,000,000), Stockholm (Svezia) 798,898 (cun in'agglomeraziun da 1,927,128) Copenhagen (Danemarc) 502,204 (cun in'agglomeraziun da 1,823,109), Helsinki (Finlanda) 559,716 (cun in'agglomeraziun da 1,200,000), Gdańsk (Pologna) 462,700 (cun in'agglomeraziun da 1,041,000), Riga (Lettonia) 760,000, Szczecin (Pologna) 413,600, Tallinn (Estonia) 401,774, Kaliningrad (Russia) 400,000, Malmö (Svezia) 259,579, Gdynia (Pologna) 255,600, Kiel (Germania) 250,000, Espoo (Finlanda) 234,400 (fa part da l'agglomeraziun da Helsinki), Lübeck (Germania) 216,100, Rostock (Germania) 212,700, Klaipėda (Lituania) 194,400, Turku (Finlanda) 175,000 ed Oulu (Finland) 130,000.
Ports importants:
Gryonne
Geografia
Il principal affluent da la Gryonne è la Petite Gryonne u Eau moire u Bey des Râpes. Prendend naschientscha sin 1700 m.s.m., ella sbucca en La Gryonne en il vitg da Pallueyres, suenter in curs da 4.5 km.
Arno Camenisch
thumb|Arno Camenisch (a sanestra) cun [[Pascal Gamboni en mars 2012]] Arno Camenisch (* 1 da favrer 1978 a Tavanasa) è in scrivent da prosa, lirica e da teater rumantsch. El scriva tant per rumantsch sursilvan sco per tudestg.
Vita
Arno Camenisch è naschì il 1978 a Tavanasa en la vischnanca sursilvana da Breil. El ha frequentà la scola primara e secundara da Danis-Tavanasa. Silsuenter ha el absolvà il seminari da scolasts a Cuira. Cura ch'el ha finì ses studi, è el viagià per l'Europa, l'Australia e l'America dil Sid enturn e dal 2004 fin il 2007 ha el vivì a Madrid en Spagna. Tranter il 2005 ed il 2009 ha el moderà l'emissiun Impuls al Radio Rumantsch. Dapi il settember 2007 viva Camenisch a Bienna nua ch'el ha frequentà l'Institut svizzer da litteratura.
Cudeschs auditivs
legids da l'autur sez
Publicaziuns en antologias
Plinavant ha el scrit differentas producziuns da teater, gieus auditivs, emissiuns da radio e diversas translaziuns. Arno Camenisch ha era publicà discs cumpacts sco per exempel 10 onns plema d'aur e „do you want a coffee?“.
Premis e contribuziuns
Arno Camenisch ha obtenì plirs premis ed onuraziuns per sias lavurs, tranter quels:
Trembel
Descripziun
left|thumb|200px|Illustraziun 180px|thumb|Habitus 180px|thumb|Il trembel d’enviern Tut tenor il lieu da derasaziun cuntanscha il trembel in’autezza da 20, darar da fin 35 meters. En l’Europa Centrala na crescha nagina planta pli spert che las paplas. Questa spezia cuntanscha ina vegliadetgna media da radund 100 onns; la creschientscha è terminada suenter ca. 60 onns. Il bist dal trembel crescha per ordinari a dretg si u mo levamain enclinà. Tar plantas giuvnas è la curuna pauc spessa; pli tard sa sviluppa quella en furma da tgeiel e tar plantas veglias ha quella ina furma radunda, bratga e sa cumpona savens da pliras parts. Il trembel furma ina ragisch a pal e sviluppa pli tard fermas ragischs lateralas.
La scorsa (paletscha) da plantas giuvnas è fitg glischa, da colur brin melna e cuverta cun variclas da corc en furma romboida. Tar plantas pli veglias daventa la scorsa grisch stgira ed è cuverta cun sfessas longitudinalas.
Ils brumbels dals fegls èn mellens fin brin stgirs. Il trembel ha feglia plitost radunda cun in moni relativamain lung, il qual è plat da las varts. Perquai sa mova la feglia gia tar il minim vent (da qua er l’expressiun ‹tremblar sc’in trembel / sco feglia da trembel›). Ils fegls èn l’emprim d’in cotschen-arom e mantegnan fin la fin matg in tun cotschnent; l’atun sa colureschan quels mellen aurà.
Il trembel è bichasan, vul dir che las flurs femininas e masculinas cumparan sin plantas separadas. Plantas masculinas portan grossas minas da colur brin grischa, e quai en grond dumber; da mez mars, cur ch’els dattan giu il sem, èn quels melnents, pli tard brins. Suenter esser sfluridas crodan las minas masculinas relativamain svelt da la planta. Las plantas femininas portan minas verdas, d’ina grondezza da 4 sin 0,5 centimeters, cun fegls purtants cotschnents e chavels grischs. Fin mez matg sa schlargian las capslas, uschia che las minas èn cuvertas cun ina launa alva; pauc pli tard porta il vent davent quests sems munids cun fins chavels.
Il dumber da cromosoms munta a 2n = 38, ma er 19 u 57.
Port-Valais
Port-Valais è ina vischnanca politica svizra che appartegna al district Monthey en la part francofona dal chantun Vallais.
Trembel
Ecologia
Sco tipica planta da glisch na po il trembel betg pli sa regiuvinar en l’atgna sumbriva; perquai sa derasa ella tras il vent (cf. survart). En lieus pauc spess, pia cun pauc sumbriva, pon però sa furmar tras fadetgnas da la ragisch entiras gruppas da bists. Cuntrari al trembel american na sviluppa il trembel europeic en questa furma però betg colonias pli grondas.
Port-Valais
Geografia
La vischnanca da Port-Valais sa chatta a la riva dal Lai da Genevra sin 372 m. s. m. Las vischnancas cunfiantas èn Saint-Gingolph, Vouvry, Noville (VD) e Chessel (VD). Il punct il pli aut da la vischnanca è Le Grammont (2172 m). Port Valais vegn partì en dus vitgs: Le Bouveret (2400 abitants) ed ''Les Evouettes (450 abitants).
Trembel
Muntada sco planta da pavel
Il trembel è ina da las pli impurtantas plantas da pavel per las spezias da tgirallas che vivan en l’Europa Centrala. Gist las rasulaunas da las tgirallas dal di las pli attractivas e periclitadas il pli ferm vivan sin questa planta. La pli gronda muntada han plantas giuvnas, en furma da chaglia, che creschan sper via ed a l’ur dal guaud. Per motivs da la biodiversitad duess ins desister da runcar talas plantas. Exempels da tgirallas che sa sviluppan sin il trembel èn la vanessa policroma (Nymphalis polychloros), la tgiralla cun cua spartida (Cerura vinula) ed il vesprun cun alas da vaider (Sesia apiformis).
Derasaziun
La planta crescha en guauds clers, a l’ur da vias e guauds, sin costas crappusas ed en la bostgaglia. A la qualitad dal terren na tschenta il trembel betg autas pretensiuns. Il meglier crescha el sin terrens da sablun e d’arschiglia lucs e frestgs, ritgs da humus e da substanzas nutritivas. La planta crescha tant en lieus cun blera sco er en lieus cun pauca chaltschina. Savens cumpara ella ensemen cun il badugn pendus (Betula pendula) ed il salesch-chaura (Salix caprea).
Medischina resp. medischina alternativa
Il trembel cuntegna colliaziuns d’acid salicilic. Perquai duai quel avair in effect calmant, retegnair inflammaziuns e sbassar la fevra. Per quest intent sa serv’ins da la scorsa, da la feglia e dals pizs dals chatschs.
Selvicultura
120px|thumb|Lain Il lain da papla è ina materia prima fitg tschertgada. Quel vegn duvrà surtut en plattas da lain cruschà bunmartgadas e levas, sco er en paluttas da dar pingpong, en tgiradents, zulprins ed en blers auters products. Ultra da quai vegn il lain elavurà a palpiri e duvrà sco biomassa per producir energia.
Sco uschenumnà lain termic serva il lain da trembel er per construir palantschieus. Per quest intent vegn el elavurà en ina moda ch’al renda spezialmain resistent.
En l’Europa Centrala, Europa da l’Ost ed Europa dal Nord vegn il trembel savens duvrà sco planta forestala. El vala sco fitg buna planta pioniera e serva ad emplenir surfatschas en guauds existents ubain ad endrizzar guauds pionier. La feglia da trembel è ritga da substanzas nutritivas e sa decumpona tgunsch, uschia che la spezia serva er a meglierar la qualitad dal terren.
Pled rumantsch da l'onn
Il pled rumantsch da l'onn vegn tschernì dapi il 2004 mintg'onn en il temp d'advent. Oriundamain ha ina giuria selecziuna il pled da l'onn or da las propostas da la populaziun, ma dapi il 2010 fa ella ina preselecziun da trais pleds. Durant il Di dal pled rumantsch po l'auditori dal Radio Rumantsch lu votar per ses pled preferì. Fin il 2009 è era vegnì tschernì il pli bel ed il pli trid pled da l'onn.
Survista
Il 2017 ha il Departament da linguistica applitgada da la Scola auta turitgaisa per scienzas applitgadas (ZHAW) surpiglià la responsabladad da tscherner il pled da l'onn. Dapi lura ha l'elecziun lieu a moda plurilingua, sa basa sin la perscrutaziun ed è interactiva. Ensemen cun l'organisaziun linguistica Lia Rumantscha han ins tschernì il 2019 per l'emprima giada il pled svizzer da l'onn rumantsch.
Plasselb
Plasselb è ina vischnanca svizra en il chantun Friburg en il district Sense.
Mar Cotschna
thumb|right|250px|Charta da la Mar Cotschna. thumb|right|250px| Mar Cotschna La Mar Caspica (arab: البحر الأحمر al-Bahr al-ahmar; ebraic: 'ים סוף Yam Suf; Tigrinya: ቀይሕ ባሕሪ QeyH baHri)) è ina mar u golf da l'Africa e da l'Asia. Sia surfatscha approximativa è 438,000 km².
Lantschetta
La lantschetta (Lepisma saccharina) è in insect senza alas che sa mova a moda fitg agila ed evitescha la glisch. Tar il num rumantsch sa tracti d’in neologissem. Il num latin fa allusiun al fatg che l’animalet ha gugent idrats carbonics sco zutger u amet. Ed il num tudestg ‹Silberfischchen› (cf. era englais: ‹silverfish›, franzos: ‹poisson d’argent›, talian: ‹pesciolino d’argento›) sa referescha al tun grisch argientà da l’animal creschì ed a la furma erodinamica da ses corp.
Mar Cotschna
Ils pajais che sa chattan sin la riva da la Mar Naira èn l'Egipta, l'Israel, la Jordania, il Sudan, l'Eritrea, l'Arabia Saudita, il Jemen, la Somalia ed il Dschibuti.
Lantschetta
Cumparsa
La lunghezza dal corp senza ils appendixs munta ca. in centimeter. Las antennas èn lungas e filiformas ed ils pes consistan da dus, trais u quatter segments. La glischur metallica da l’animalet deriva da las squamas argientadas che sa furman suenter avair midà trais giadas la pel. Ils animals han davant duas cornas palpadras e vi da la part davos trais appendixs che furman medemamain organs sensitivs che reageschan sin contact.
Mar Cotschna
Grondas citads sin la riva èn: Assab (74,405), Port Soudan (489, 275), Port Safaga (34 600), Hurghada (60.000), Suez (500,000), Charm el-Cheikh (?), Eilat (50.000), Akaba (95,408), Dahab (1300), Djeddah (3,400,000 cun in'agglomeraziun da 4,500,000), Al Hudaydah (400,000).
Lantschetta
Multiplicaziun e svilup
En il stgir cumenzan ils mastgels il ritual da paregliaziun cun in saut; sinaquai curan mastgels e femellas enturn agitads. La finala depona il mastgel in satget da sperma giun plaun sut ina filanda fatga sezza. La femella prenda si quest satget e fructifitgescha ils ovs (inseminaziun indirecta). Las lantschettas sa sviluppan senza metamorfosa e sa reproduceschan fin lur mort.
Fin che la lantschetta è creschida ora passan, tut tenor las cundiziuns da viver, almain quatter mais e mintgatant er fin trais onns. Sut cundiziuns usitadas (temperatura da stanza) sa sviluppa entaifer ca. in onn in insect madir. La lantschetta po vegnir dus fin otg onns veglia. Fin che l’animalet è sexualmain madir, ha el percurrì radund otg spaletschadas. Er suenter mida el anc fin quatter giadas ad onn la pel, damai ch’el crescha vinavant. La femella metta radund ventg ovs, da preferientscha en sfessas nua che la temperatura mesira tranter 25 e 30 °C. En cas da fradaglia u setgira na po avair lieu nagina multiplicaziun.
Vivonda ed inimis natirals
thumb|180px|Lantschettas sa nutreschan tranter auter da palpiri Las lantschettas tschertgan lur vivonda en il stgir e prefereschan substanzas cun amet u dextrin cuntegnì en collas: liadiras, zutger, chavels, chariels da pulvra etc. Ma ellas na refusan er betg launa, glin, saida, bulieus da miffa, palpiri, fibra artifiziala, insects morts u l’atgna pel spelatschada; lur activitad da magliar po ruinar tant tessids sco er rauba da tgirom. Las lantschettas èn ina da be paucas gruppas d’animals che pon digerir cellulosa cun agid d’encims da l’agen corp, pia senza esser dependents da microorganissems simbiotics. Ils animalets pon endirar fom sur plirs mais senza prender donn.
Sco inimis natirals da las lantschettas en l’ambient chasan valan il garlogn e diversas spezias da filiens.
Griosch
miniatura|Griosch l'onn 1901 miniatura|Vista da Griosch giu la Val Sinestra Griosch è ina culegna da primarans (aclas) che sa chatta sin 1812 m s.m. tranter Vnà e Zuort en la Val Sinestra. Davent da Vnà è la culegna accessibla tras ina via da 5,5 km lunghezza che maina durant la stad er ina lingia d'autos da posta. Griosch giascha sin il territori da la vischnanca da Valsot (fin il 2012 Ramosch).
Lantschetta
Insect util
Singulas lantschettas che cumparan en il bogn u en cuschina èn dal tuttafatg nunproblematicas. Cumpara l’insect però en dumbers extrems, po quai esser in indizi per in problem d’umiditad u per in’infecziun da miffa. En quests cas furman las lantschettas be in signal d’avertiment e betg il problem sco tal. Il cuntrari: ils animalets reduceschan schizunt l’infecziun da miffa, damai ch’els sa nutreschan da quests bulieus. Ultra da quai mangian els chariels da pulvra che pon chaschunar allergias tar l’uman. Perquai sa lascha la lantschetta tuttavia er resguardar sco insect util. Ella na transmetta naginas malsognas; in cumbat per motivs igienics n’è perquai betg necessari.
Griosch
Nums istorics
Griosch aveva num Greus u Grews durant il temp medieval tardiv e Griesch en il 14avel tschientaner. Il 1520 cumpara'l sco Grousch ed il 1688 sco Grieusch. Il num stat eventualmain en in connex etimologic cun ils pleds valladers «greiv» (grev) u «grava». Il davos sa referescha forsa a l'Aua da Chöglias che passa sperasvi.
Lantschetta
Sistematica
thumb|180px|Chau e torax en detagl La lantschetta appartegna a l’urden dals Zygentoma entaifer la classa dals insects. Da las radund 470 spezias (5 famiglias) ch’èn enconuschentas en tut il mund en sis derasadas en l’Europa Centrala. La gronda part da las spezias cuntanschan ina lunghezza da set fin quindesch millimeters; la spezia Stylifera galapagoensis che populescha las Inslas da Galápagos ha ina lunghezza da radund 20 millimeters (senza ils appendixs). En taunas dal Portugal dal Sid viva la spezia Squamatinia algharbica che mesira radund 30 millimeters; ensemen cun las lantschettas vi dal chau e vi da la part davos mesira quest animalet radund 10 centimeters e vala sco la pli gronda spezia d’insects europeica che viva sut terra.
Griosch
Nums istorics
En il pled da Vnà han las aclas num «plamarans» e betg «prümarans» sco en il vallader da scrittira.
Lantschetta
Sistematica
Sco la lantschetta èn er las ulteriuras spezias dals Zygentoma segnadas d’in corp lunghent cun antennas vaira lungas (che pon esser anc ina giada uschè lungas sco il corp). Ils animalets disponan da dus egls cumplexs en in stadi da svilup relativamain originar. Tar las spezias che vivan sut terra pon ils egls mancar dal tuttafatg.
Griosch
Istorgia
Griosch è vegnì colonisà davent da Samignun. L'onn 1588 èn ils subdits da Griosch sa cumprads libers per 145 renschs (flurins) dals Habsburgais. A lez temp era Griosch anc populà sur onn. En la Segunda Guerra da coaliziun èn ils Austriacs passà il 1799 tras la culegna. Il 1817 ha ina lavina destruì tut ils edifizis cun excepziun da duas stallas. Il 1933 ha ina bova chaschunà gronds donns a Griosch. Perquai che durant l'enviern da lavinas dal 1999 blers edifizis èn vegnids demolids, ha la vischnanca politica fatg ina revalitaziun dal territori, quai ch'aveva sco consequenza che Griosch na vala actualmain (2012) betg pli sco zona da construcziun.
Lantschetta
Sistematica
Il corp plat consista bain dals trais segments usitads (chau, torax ed abdomen). Ma il corp è conturà a moda talmain serrada che las trais parts na resortan strusch.
Las traia pèra chommas sa chattan sin l’autezza dal torax. Là sco er vi da l’abdomen sa chattan er las averturas da respiraziun (stigmas). L’abdomen consista dad indesch segments ch’èn bain visibels e finescha en dus lungs appendixs laterals (cerci) ed in uschenumnà fil terminal en posiziun centrala. Tar quests trais fils davos sa tracti d’organs sensitivs mecanics ch’averteschan l’animalet da predaturs che s’avischinan da davosvart.
L’entir corp è per ordinari surtratg cun squamas glischantas che sa sviluppan savens pir en il decurs da l’ontogenesa. Las squamas reageschan sin contact, vul dir ch’ellas furman medemamain recepturs mecanics.
thumb|160px|Per cumparegliar: Thermobia domestica Tut ils geners e las spezias dals Zygentoma vivan per terra ed èn activs da notg. Lur dachasa furman las tropas e subtropas. En l’Europa Centrala datti be ina spezia che viva en il liber, numnadamain Atelura formicaria che sa trategna en furmiclers da diversas spezias da furmiclas. Là vegn il giast acceptà da las furmiclas damai che quel surpiglia l’odur dal gnieu e sa nutrescha be da vanzadiras. Las ulteriuras spezias che derivan da l’Europa Centrala vivan en chasas ed èn vegnidas derasadas en il fratemp en tut il mund. Sper la lantschetta èn quai per exempel Thermobia domestica che cumpara savens en stanzas chaudas sco pasternarias, en pli Ctenolepisma lineata e Ctenolepisma longicaudata. Per part vegnan er observadas spezias che vivevan oriundamain be en regiuns ordaifer l’Europa, sco per exempel Ctenolepisma calva d’origin tropic.
Segns caracteristics dals insects originars
thumb|180px|Per cumparegliar: Spezia dals Archaeognatha en ambient alpin Da las 450 spezias dals Archaeognatha ch’èn enconuschentas èn 15 er derasadas en l’Europa Centrala. Quests animalets èn circa tuttina gronds sco las lantschettas ed èn medemamain munids davant e davos cun lungas antennas. Segns distinctivs da questa classa d’insects primitiva èn percunter lur gronds egls da fassetta ed ils lungs palpaders labials che servan sco iseglia da la bucca.
Las spezias dals Archaeognatha cumparan surtut en lieus carpus e per ordinari umids (en vischinanza da la mar, en zonas grippusas, vi da plimatschs da mistgel u er sut scorsas). Ils animalets sa nutreschan dad algas, litgens ed autras materias organicas.
Sco che lur num tudestg ‹Felsenspringer› di gia, pon quests insects dar sigls respectabels (cf. era englais: ‹jumping bristletails›). Quels fan els cun sa stumplar davent dal fund cun agid da las chommas e dals appendixs davos.
Entaifer ils insects furman ils Archaeognatha la gruppa la pli primitiva – vul dir originara – insumma. Auter che tut las gruppas che suondan (incl. las lantschettas e l’entira gruppa dals Zygentoma) sa cumpona lur giugadira mandibla be d’in element; da qua deriva er lur num scientific che munta ‹animals cun missella veglia›. Tar tut ils ulteriurs insects furma la mandibla dicondila (‹a dus elements›) in segn caracteristic da lur iseglia da la bucca.
thumb|160px|Per cumparegliar: Pileschs da glatscher ch’appartegnan a las cuas-sigliot Pli baud vegnivan er ils palpaders-chomma u proturs (Protura), las cuas-dublas (Diplura) e las cuas-sigliot (Collembola) attribuids ensemen cun ils Archaeognatha ed ils Zygentoma ad ina gruppa d’insects primars u insects senza alas (Apterygota). Oz vegnan las emprimas trais gruppas manadas sco atgnas classas entaifer ils Hexapoda.
Cumbain ch’i dat pia divers segns distinctivs (t.a. er areguard la respiraziun) che fan cumparair las duas gruppas d’insects originars sco sutclassas separadas, èn ellas tuttina segnadas d’in element communabel che las distingua da tut ils ulteriurs insects: Igl è quai il fatg ch’els n’han naginas alas, entant che tut ils auters insects appartegnan als insects sgulants (Pterygota). Bain datti er entaifer ils insects sgulants gruppas che na disponan da naginas alas (sco per exempels ils plugls); ma tar quels èn las alas sa sviluppadas enavos en il decurs da l’evoluziun.
In ulteriur tratg distinctiv datti areguard la reproducziun: tar tut ils insects sgulants depona il mastgel il sperma directamain en la femella (copulaziun); tar las duas gruppas d’insects orginaras succeda quai percunter a moda indirecta, cun agid da pachets da sperma (cf. survart).
Malgrà la posiziun originar supponida da las lantschettas entaifer la sistematica dals insects, n’han ins fin uss chattà nagins fossils d’avant il temp da crida che sa laschan attribuir cun ina tscherta segirezza a quest urden. Tar praticamain tut ils fossils da lantschettas ch’han pudì vegnir attribuids sa tracti d’inclusiuns en ambra. Fossils en crap da chaltschina che derivan dal temp da crida èn be gist cumprovads en il famus giaschament da fossils da Crato en la Brasilia.